Diari Oficial de la Generalitat Valenciana


Sumari del DOGV 8298, del 18-05-2018 (2018/4789)

RESOLUCIÓ de 10 de maig de 2018, de la Presidència de la Generalitat, per la qual s'amplia el termini màxim per a resoldre i notificar la resolució del procediment de concessió de subvencions previst en la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació de les entitats locals de la Comunitat Valenciana per a la protecció, conservació o recuperació sobre béns de patrimoni cultural valencià i la seua posada en valor susceptibles de cofinançament pel PO FEDER de la Comunitat Valenciana 2014-2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8298

Data del DOGV
:   18-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4789


Data del document
:   10-05-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 10 de maig de 2018, de la Presidència de la Generalitat, per la qual s'amplia el termini màxim per a resoldre i notificar la resolució del procediment de concessió de subvencions previst en la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació de les entitats locals de la Comunitat Valenciana per a la protecció, conservació o recuperació sobre béns de patrimoni cultural valencià i la seua posada en valor susceptibles de cofinançament pel PO FEDER de la Comunitat Valenciana 2014-2020. [2018/4789]  
Mitjançant el Decret 19/2017, de 26 d'octubre, del president de la Generalitat, s'aproven les bases reguladores que tenen per objecte establir els requisits i el procediment per a subvencionar, en règim de concurrència competitiva els projectes locals d'actuació dels municipis susceptibles de cofinançament pel PO FEDER de la CV 2014-2020, eixos objectius 4 i 6.  
L'apartat quart de la base quinze del decret esmentat estableix que «El termini màxim per a resoldre i notificar la resolució procedent serà de sis mesos comptats a partir de la publicació de la convocatòria corresponent, transcorregut el qual sense que s'haja notificat resolució expressa podran entendre's desestimades les sol·licituds corresponents per silenci administratiu, d'acord amb el que estableix la llei de procediment administratiu vigent i l'article 55 de la Llei 9/2001, de 27 de desembre, de la Generalitat, de mesures fiscals, de gestió administrativa i financera, i d'organització de la Generalitat.»  
  
En data 23 de novembre de 2017 es va publicar en el DOGV número 8176, la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació de les entitats locals de la Comunitat Valenciana per a la protecció, conservació o recuperació sobre béns de patrimoni cultural valencià i la seua posada en valor susceptibles de cofinançament pel PO FEDER de la Comunitat Valenciana 2014-2020.  
La convocatòria esmentada estableix en l'apartat seté que «el termini per a resoldre i la seua notificació, serà l'establit en la base quinze de les bases reguladores, i el còmput del termini s'iniciarà l'endemà de la publicació d'aquesta convocatòria», per tant, el còmput del termini dels sis mesos per a resoldre aquesta convocatòria es va iniciar el 24 de novembre de 2017 i finalitzarà el pròxim 24 de maig».  
  
Atés que, malgrat haver habilitat tots els mitjans personals i materials disponibles per a això, l'elevat volum de sol·licituds presentades, la complexitat tècnica del procés de comprovació de dades requerides i de la realització de la valoració de tots els expedients en confluir diferents àmbits materials i competencials en les actuacions esmentades, la qual cosa comporta la necessària coordinació i col·laboració en aquestes tasques amb els òrgans autonòmics sectorials competents per raó de la matèria, comporta la impossibilitat del compliment dels terminis previstos per a resoldre, per la qual cosa cal ampliar el termini màxim per a resoldre i notificar les ajudes conformement al que estableix l'article 23.1 de la Llei 39/2015, d'1 d'octubre, del procediment administratiu comú de les administracions públiques, i evitar així que es produïsquen els efectes desestimatoris de les sol·licituds previstos en la norma esmentada.  
Per tot això, a la vista dels preceptes anteriorment exposats, i de conformitat amb la competència que la base quinze atribueix al titular del departament amb competència en matèria d'Administració local i de la Resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat, resolc:  
  
Primer  
Ampliar en sis mesos el termini de resolució i notificació establit en l'apartat seté de la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació de les entitats locals de la Comunitat Valenciana per a la protecció, conservació o recuperació sobre béns de patrimoni cultural valencià i la seua posada en valor susceptibles de cofinançament pel PO FEDER de la Comunitat Valenciana 2014-2020.  
  
  
Segon  
Ordenar la publicació d'aquesta resolució en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució no es pot interposar cap recurs, de conformitat amb el que estableix l'article 23.2 de la Llei 39/2015, d'1 d'octubre, del procediment administratiu comú de les administracions públiques.  
  
València, 10 de maig de 2018.- El president, p. d. (R 12.02.2016; DOGV 7722, 17.02.2016), el director general d'Administració Local: Antoni Such Botella.